



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

          DE DISCIPLINĂ ŞI IMUNITĂŢI
	
	             Bucureşti, 28.09.2010
              Nr. PL-x 466


A V I Z

asupra proiectului de Lege privind transmiterea unui imobil, clădire şi  teren, din proprietatea Băncii Naţionale a României în domeniul public al  statului şi administraţiei Curţii de Conturi a României


În conformitate cu prevederile art.95 din Regulamentul Camerei Deputaţilor, republicat, cu  modificările  ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind transmiterea unui imobil, clădire şi teren, din proprietatea Băncii Naţionale a României în domeniul public al statului şi administraţiei Curţii de Conturi a României,  transmis cu adresa nr. PL-x 466 din  14 septembrie 2010, înregistrată sub nr.31/771  din 15 septembrie 2010. 
Conform dispoziţiilor art.75 alin.(1) din Constituţia României, republicată şi ale art. art.92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră  decizională. 

Senatul, în calitate de primă Cameră sesizată, a adoptat proiectul de lege în şedinţa din  6 septembrie 2010.

             
În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut proiectul de lege susmenţionat, în şedinţa din 28 septembrie 2010.



Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr.322 din       29  martie 2010.  

În urma dezbaterilor, cu unanimitate de  voturi, s-a hotărât avizarea  favorabilă a proiectului de lege, cu un amendament admis  redat în anexa la prezentul aviz .  


În raport cu obiectul şi conţinutul său, proiectul de lege  face parte din categoria legilor organice.
Anexa
Amendamente Admise
	Nr.

crt.
	Text Senat
	Text propus de  comisie

(autorul amendamentului)

	Motivare

	1.
	Lege privind transmiterea unui imobil, clădire şi  teren, din proprietatea Băncii Naţionale a României în domeniul public al  statului şi administraţiei Curţii de Conturi a României


	Lege privind transmiterea unui imobil, clădire şi  teren, din proprietatea Băncii Naţionale a României în domeniul public al  statului şi administraţia Curţii de Conturi a României

  Autor:deputat  Ciprian Dobre


	       Pentru exprimare unitară.

